滿洲里站

滿洲里站係位於中國內蒙古呼倫貝爾滿洲里嘅火車站，屬濱洲鐵路，由哈爾濱鐵路局管轄。呢個站係濱洲鐵路嘅終點，係中國嘅邊境車站，啲國際列車喺度開出後會檻過中俄國界，去12公里外嘅後貝加爾站換軌來適應俄國嘅鐵軌。

1896年簽訂咗《中俄密約》之後，俄國攞到咗喺中國東北嘅鐵路修築權，鋪咗條東清鐵路。1901年喺呢度起咗呢個站，因爲係從俄國入滿洲嘅第一站，所以起嘅俄文名叫做「滿洲里亞」，因爲я嘅發音比較輕，譯成中文時寫成「滿洲里」。而滿洲里當地原本嘅地名係叫「霍勒金布拉格」，但係之後嘅地名改從車站名。「滿洲」呢個詞本身又有遞隻字寫「滿州」，所以站名又寫做滿州里站。從前呢個站嘅英文名係根據俄文來定，寫做Manchzhuriya Station，後來變成用普通話拼音寫成Manzhouli Railway Station。由於呢度係蒙古族自治地方，所以有蒙古文官名，蒙古名嘅意思就係「滿洲」噉解。

站嘅週邊

站南邊 
鴻林超市
鴻利平價超市
白房購物商場
南區醫院
滿洲里市博物館

站北邊 
友誼賓館
滿洲里明珠飯店
滿洲里市社會保險局
電力商務大酒店二部
滿洲里市人民法院
維多利亞商業廣場
恒隆商場

攷 

類:內蒙古鐵路站